Ašafenburgas

Ašafenburgas () – miestas Vokietijoje, šiaurės vakarų Bavarijoje. Miestas nepriklauso Ašafenburgo rajonui, bet yra jo administracinis centras.

Ašafenburgas 800 metų priklausė Mainco arkivyskupijai. Miestas yra prie vakarinės Žemutinės Frankonijos sienos.

 Istorija 
Miesto pavadinimas reiškia Pilis prie uosių upės.

Ašafenburgo apylinkės gyvenamos nuo akmens amžiaus. Čia gyveno alemanai. Ten, kur buvo įsikūrę romėnų legionai, frankai pastatė pilį. Viduramžiais miestas vadintas Ascaffaburc, Ascapha ar Ascaphaburg. Šv. Bonifacas čia pastatė koplyčią, skirtą Šv. Martynui Turiečiui, ir įkūrė benediktinų vienuolyną. 989 m. arkivyskupas Viligis pastatė akmeninį tiltą per Mainą. Adalbertas padidino miesto svarbą apie 1122 m. Ašafenburge vyko sinodas 1292 m., o 1474 m. susirinko Reichstagas ir patvirtino konkordatą.

Miestas nukentėjo per Trisdešimtmetį karą. 1803 m. miestas buvo grąžintas arkivyskupui Karoliui Dalbergiečiui kaip Ašafenburgo kunigaikštystė. Ji 1810 m. prijungta prie Frankfurto Didžiosios kunigaikštystės. 1814 m. miestas atiteko Bavarijos karalystei, 1817 m. prijungtas prie Žemutinės Frankonijos (tuo metu Bavarijos dalis). 1842–1849 m. Liudvikas I pastatė vilą į vakarus nuo miesto, pavadintą Pompejanum, nes jos modelis buvo Kastoro ir Polukso namas Pompėjoje.

1866 m. netoli miesto prūsai nugalėjo austrus per Austrijos-Prūsijos karą.

Per Antrąjį pasaulinį karą miestas buvo subombarduotas. 1945 m. kovo 28 d. – balandžio 3 d. vyko Ašafenburgo mūšis, per kurį amerikiečiai, po aršios kovos dėl kiekvieno namo, užėmė miestą.

Amerikiečiams užėmus Vermachto karinius pastatus, jie buvo pertvarkyti arba skirti karo pabėgėliams. Tam buvo skirtos 4 stovyklos, kuriose nuo 1945 m. glaudėsi 7 tūkst. ukrainiečių:
 Pionier Kaserne – 2 000 žmonių (1946–1949)Pionier Kaserne, Schweinheimer Strasse, Aschaffenburg 
 Artillerie Kaserne – apie 2 000 žmonių (1945–1949 m.)Artillerie Kaserne, Sälzerweg, Aschaffenburg 
 LaGarde Kaserne – 1 700 žmonių (1945–1949 m.)LaGarde Kaserne, Würzburger Strasse, Aschaffenburg 
 Bois Brulé Kaserne – 1 500 žmonių (1946–1949 m.)Bois Brulé Kaserne, Würzburger Strasse, Aschaffenburg 

Kitose dvejose stovyklose (Alte (senoji) Kaserne ir Jäger Kaserne) glaudėsi lenkai ir lietuviai.DP Camps in Aschaffenburg

Po karo miestas suklestėjo, iš dalies, dėl Frankfurto prie Maino artumo.

2002 m. „Stern“ žurnalo apklausoje 82 procentai gyventojų buvo patenkinti gyvenimu Bayerischer Untermain regione, kuriam priklauso Ašafenburgas.

 Gyventojai 
 Metai Gyv. skaičius 1900  18 093 1910  29 892 1925  34 056 1939  45 379 1945  30 861 1946  36 383 1950  45 499 Metai Gyv. skaičius 1961  54 131 1970  55 193 1980  59 257 1987  60 964 1990  64 098Bevölkerungsentwicklung in der Stadt Aschaffenburg (PDF)  1995  66 360 2000  67 592 Metai Gyv. skaičius 2003  68 607 2007  68 646 2010  68 6482010-09-30

 Miestų partnerystė 
  Pertas, Škotija, Didžioji Britanija (1956 m.)
  Sen Žermenas Lajė, Prancūzija (1975 m.)
  Miškolcas, Vengrija (1996 m.)

 Išnašos 

Kategorija:Bavarijos miestai